KOlOM SEX
Oleh: El-Faroqy Noranie
Di suatu kampung rame banar orang pamilihan pambakal. Calun nang pina kuat ada dua urang pank, si Julak Kumba lawan Angah Ijak. Amun dilihat dari duit di antara nang badua ni nyata manang pang Julak Kumba neh tamasuk nang sugih juwa tuh sadikit pada nang banyak. Singkat kisah, akhirnya tapilih juwa Julak Kumba ni jadi pambakal (banyak pang mudal). Kada lawas imbah dilantik orang langsung ae diumpatakan palatihan sabagai pambakal. Himung ae sidin ni ti pacangan dapat duit jalan, maka kada ngalang-ngalang palatihannya di Jakatra eh Jakarta, dalam rangka pelatihan pambakal sa Indonesia.
Sampai di wadah palatihan, sabarataan peserta pelatihan (pambakal-pambakal) dijulungi lembar isian atawa biudata paribadi ulih panitia. Ujar panitia, “Saudara sekalian, tolong isi biodata Anda guna keperluan penerbitan sertifikat setelah pelatihan ini selesai. Silahkan saudara saudara mengisi pada kolom yang tersedia sesuai dengan jawaban anda masing masing”. “He eh ha” ujar pambakal Julak Kumba ni ti, santai ja sidin ni ti muhanya maisi’i kulum-kulum nang ada di furmulir tu teh sampai tuntung, maka pandahuluannya ha manjulung lawan panitia.
“Nah pa! Ulun sudah tuntung” ujar pambakal Julak Kumba. “Silakan bapak duduk kembali!” Ujar panitia. Sambil mahadang pambakal nang lain manuntungakan maisi’i furmulir tadi, sidin ni tadi rupanya kabingungan manganai isian furmulir tu, lalu batakun ae sidin ni lawan kawan sasama peserta nang sama-sama sudah mangumpul furmulir tadi. “Dangsanak, apa yang Anda isi pada KOLOM SEX tadi?”(kesah Bahasa Indonesia, padahal tuhuk banar marangkai kata-katanya) lalu bingung kawan nang ditakuni ni tadi sambil menjawab “Tentu saja saya mengisi LAKI-LAKI, emangnya anda mengisi apa?” Batakun balik, lalu takajut pambakal Julak Kumba ni tadi, “Damintu ah isiannya? Nah tasalah am…klo aku tadi mengisinya (b. Indonesia pulang) “5 kali dalam semalam, 5 malam dalam seminggu bisa juga lebih” ujar pambakal Julak Kumba. Lalu lucut tatawa nang kawan tadi imbah mandangarakan..
wkwkwkwkwk
ban_Latn epo_Latn bjn_Latn bjn_Latn bjn_Latn mlt_Latn